**Tudományos biztos pályázat**

Danicska Marietta Évának hívnak. Földrajz szakos hallgató vagyok és terület és település fejlesztő szakirányra jelentkeztem.

Középiskolai tanulmányaimat Hajdúszoboszlón a Hőgyes Endre Gimnáziumban kezdtem 6 évfolyamos képzésben és ugyanitt 2012 nyarán érettségit tettem.

Középiskolai éveim alatt próbáltam hatékonyan részt venni az iskolai programok megszervezésében és lebonyolításában.

 Egyetemi tanulmányaimat az ELTE TTK földtudomány alapszakán kezdtem meg 2012-ben, majd 2 év elteltével földrajz alapszakon folytattam.

Véleményem szerint a Bolognai rendszer 2005-ös bevezetése óta és az arra való átállás során, megváltozott a hallgatók tudományokkal való kapcsolata, sok más minden mellett természetesen.
A karok egymástól való különállósága sok lehetőséggel jár egyben, de ezzel magával hozza, kommunikáció nehezebb terjedését is. Szükség lenne egy közös kommunikációs csatornára, ahol különböző karok hallgatói tudnák megosztani tapasztalataikat, véleményüket, és talán még segítenék az érdeklődő diákokat. Ezen kívül, az a nagyobb probléma, hogy a szakon belül az átlaghallgatóval nem tud kialakulni a kommunikáció. Azt a gyakorlatot, amely a HÖK-ön belül a szak-koordinátorok között kialakult, célszerű lenne kiterjeszteni az egyetemi hallgatóság irányába is. Mert HÖK-ön belül megfelelő. Itt arra gondolok, hogy én, mint földrajzos, azt látom, hogy jó lenne, ha a szaktársaim, vagy akik majd új „generációként” érkeznek egyetemünkre könnyebben kapnának matekos, fizikás tárgyaikban segítséget. (MASZAT)

Tapasztalataim alapján még azt is megemlíteném, hogy különböző diákok, különböző középiskolákból jönnek, teljesen eltérő motivációkkal, érdeklődéssel és tapasztalatokkal, és karokon található tömeg között nem találják meg a számukra megfelelő fórumokat, vagy nem kapnak segítséget tudásuk kiteljesedéséhez, ezzel együtt elvesztik érdeklődésüket, kedvtelenek lesznek. És ez visszaüthet az oktatóknál, mivel az oktató így csupán csak kedvetlen, motiválatlan hallgatókat lát. Itt megint csak megoldásként a lemaradóknak lenne nagy segítség a korrepetálás.

A karokon jelen vannak a szakirányú programok, mint például tudományos előadások, beszámolók, vagy akár nagyobb megmozdulások, mint gyárlátogatások, laborgyakorlatok, és még sorolhatnánk. Szükség lenne ezek mellett szerintem még több ehhez hasonló programokra. De én, ahogy tudom, vannak erre már ötletek, mint pl. városlátogatások, hogy eredményesebbek legyenek a diákok, jobban belelássanak, abba, amiről csupán tankönyvekben olvashatnak.

A TDK-felhívásokról, pályázatokról, versenyekről sokkal jobban kellene informálni a hallgatókat a szakokon belül. Azt mindemellett tudni kell, hogy a TTK-n folyó tudományos élet ilyen szempontból kiemelkedően aktív. A részt vevő hallgatók hetente üléseznek, és rendszeresen nyomon követik egymás munkásságát. Mivel ez presztízs kérdése is intézményünknek. És ezzel is jobban be lehet vonni a hallgatókat a kutatómunkába, közelebb kerülhetnek majd jövőbeli szakmájukkal.

Megvalósítását a fentebb elmondottaknak pl. a már meglévő tudományos körök bővítésével lehetne elérni, mint hogy több előadást szerveznénk, több programot, mint pl.: TDK-versenyeken induló hallgatók adhatnák elő előadásanyagukat is, ők ezzel is gyakorolhatnának a versenyre a számos gyakorlási lehetőségük mellett, mint például a TDK-háziversenyeken is. Az érdeklődők pedig gazdagabbak lennének a tudással, információval és akár kedvet kaphatnának, hogy ők is induljanak ilyesfajta versenyeken.

A HÖK weblapján is található a Budapest Science Meetup pár előadásáról videó, ezt szeretném bővíteni, még több ELTE-s előadással. El is kezdtem a kapcsolatfelvételt, (és elmondásaik alapján szeretettel várnak minden érdeklődő diákot mind azokat, akik előadni szeretnének, mind azokat akik csupán meghallgatni szeretnék az előadást). Mert mind iskolai kereteken belül, mind ezen kívül is, remek lehetőségnek találom az ilyen megmozdulásokat.

Fontosnak gondolom még a kiemelkedő tanulók tanulmányainak a támogatását, ezt a Honoráciorképzéssel szeretném megvalósítani, ami igaz elég nagy átalakításokra szorul, de alapkoncepcióiban kész van, és szerintem használható lehetne. Ebben majd természetesen a nálamnál okosabbak véleménye döntsön, de én támogatom az ötletet.

Célom, hogy mindezeket a terveke, ötleteket, melyeket itt felsoroltam megvalósítsam.

Szeretnék több embert is bevonni. Jó lenne, ha egy kisebb csoport is összegyűlhetne, mivel így több ember, több információt tudna birtokolni, több hallgatónak tudna segíteni. Az emberek bevonását a Tudományos Biztosi csoport létrehozásával szeretném elérni, úgy, hogy minden szakról szeretnék egy-egy tagot, akik a saját szakjukon tudnák a hallgatókhoz eljuttatni az információkat. Ebben a szakterületi koordinátorok segítségét szeretném majd kérni, ha pozitívan bírálnák el pályázatomat.

Köszönöm, hogy végig olvasták pályázatomat és remélem, megfelelőnek találnak a Tudományos biztosi posztra

Tisztelettel: Danicska Marietta

2015.06.22.